Setadhiyon Manahan

Setadhiyon Manahan (Carakan: ꦱꦼꦠꦣꦶꦪꦺꦴꦤ꧀ꦩꦤꦃꦲꦤ꧀; cara Indonésia: Stadion Manahan) yaiku sawijining setadhiyon sarwaguna kang mapan ana ing Kutha Surakarta, Jawa Tengah, Indonésia. Setadhiyon iki bisa ngamot 20.000 wong lan dadi kandhangé klub Persis Surakarta lan Timnas bal-balan Indonésia (mligi ing gelaran AFF 2024). 

Nama "Manahan" nduweni teges wonten ing bahasa Jawi. Tembung "Manahan" asalipun saking tembung "manah" tegesipun ati utawi pangraos. Nama iki nggambarake semangat ingkang tuwuh ing papan punika, ingkang rumiyin tanah kagungan Praja Mangkunegaran (Pratama, 2025) 

Ing taun 2011, Manahan dadi setadhiyon Indonésia kang sepisanan bisa nggelar ASEAN. Para Games 2011, adicara olahraga dhisabilitas gedhé dhéwé sak-Asia Kidul-wétan. Setadhiyon iki diresmekakè déning H.M. Soeharto, Présidhèn RI ka-2 nalika tanggal 21 Fèbruari 1998.

 Sajarah 
Setadhiyon Manahan iku madeg minangka asiling panyengkuyung saka Yayasan Ibu Tien Soeharto. Wiwit dibangun ing taun 1989 migunakaké palemahan kang jembaré 170.000 m² kanthi ambané wangunan yaiku 33.300 m². Suwéné wektu kang dibutuhaké kanggo mbangun udakara 9 taun, banjur meneri dina Setu, 21 Fèbruari 1998, Setadhiyon Manahan karesmèkaké déning Présidhèn ka-2 Républik Indonésia, H.M. Soeharto.

 Data Tèhnis 
 Ambané kukuban komplèks: 170.000 m².
 Ambané wangunan setadhiyon: 33.300 m².
 Ukuran lapangan setadhiyon: 75 x 111 m²
 Jinis suket: Dactylon Cynodon (suket bermuda)
 Lintasan: mlayu, atlétik, lan mlumpat adoh
 Gerbang mlebu komplèks setadhiyon: 5 iji
 Lawang mlebu setadhiyon: 4 iji
 Lawang mlebu panonton menyang tribun: 24 iji
 Dawané let antarané pager lan panonton: 20 m
 Daya panerangan: 53.000 watt

 Gladri 

 Kapustakan 

Kategori:Stadion